Document ID: 31992R2101

ΚΑΝΟΝΙΣΜΟΣ (ΕΟΚ) αριθ. 2101/92 ΤΗΣ ΕΠΙΤΡΟΠΗΣ της 24ης Ιουλίου 1992 που τροποποιεί τον κανονισμό (ΕΟΚ) αριθ. 3719/88 σχετικά με τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως των αγορών των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1738/92 (2), και ιδίως το άρθρο 12 παράγραφος 2, καθώς και τις αντίστοιχες διατάξεις των άλλων κανονισμών περί κοινής οργανώσεως αγοράς,
Εκτιμώντας:
ότι τα πιστοποιητικά εισαγωγής που χρησιμοποιούνται για τη διαχείριση του ποσοτικού καθεστώτος κατά την εισαγωγή είναι δυνατό να υπόκεινται σε αυστηρότερο καθεστώς απόδειξης της χρήσης από το κοινό καθεστώς, λόγω των ειδικών αναγκών διαχείρισης αυτού του ποσοτικού καθεστώτος- ότι το άρθρο 33 παράγραφος 5 του κανονισμού (ΕΟΚ) αριθ. 3719/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1599/90 (4), προβλέπει προθεσμία 60 ημερών-
ότι για την περίοδο χρησιμοποίησης μιας ποσοστώσεως μπορεί να αποδειχθεί πολύ μακρά η παρούσα προθεσμία των 60 ημερών και θα πρέπει να περιορισθεί-
ότι, με βάση την πείρα που έχει αποκτηθεί, πρέπει να επανεξετασθούν οι συνέπειες της καθορισθείσας ειδικής προθεσμίας- ότι είναι πράγματι δυνατό, εφόσον εξασφαλίζεται η αποτελεσματικότητα του ειδικού κανόνα, να προσαρμοσθεί ανάλογα με τις διαπιστούμενες καθυστερήσεις-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κείμενο του άρθρου 33 παράγραφος 5 του κανονισμού (ΕΟΚ) αριθ. 3719/88, αντικαθίσταται από το ακόλουθο κείμενο:
"5. Όσον αφορά τα πιστοποιητικά εισαγωγής για τα οποία προβλέπεται, από κοινοτική διάταξη, η εφαρμογή της παρούσας παραγράφου, κατά παρέκκλιση από την παράγραφο 3, η απόδειξη που αναφέρεται στο άρθρο 30 πρέπει να προσκομισθεί εντός 45 ημερών μετά από τη λήξη της προθεσμίας ισχύος του πιστοποιητικού, εκτός από αδυναμία οφειλομένη σε περίπτωση ανωτέρας βίας.
Όταν η απόδειξη της χρησιμοποίησης του πιστοποιητικού, που αναφέρεται από το άρθρο 30, προσκομίζεται μετά την προβλεπόμενη προθεσμία:
α) σε περίπτωση που το πιστοποιητικό χρησιμοποιήθηκε πλήρως εντός της περιόδου ισχύος του, η εγγύηση καταπίπτει μέχρι ένα ποσό ίσο προς το
- 15 % του συνολικού ποσού της εγγυήσεως που αναφέρεται στο πιστοποιητικό, ως κατ' αποκοπήν μείωση,
συν
- 3 % για κάθε ημέρα υπέρβασης της προθεσμίας υποβολής της απόδειξης του ποσού που προκύπτει από τη διαφορά μεταξύ του συνολικού ποσού της εγγύησης που αναφέρεται στο πιστοποιητικό και του ποσού που έχει υπολογισθεί με βάση την παρακράτηση που γίνεται σύμφωνα με τους όρους της προηγούμενης περίπτωσης-
β) σε περίπτωση που το πιστοποιητικό χρησιμοποιήθηκε εν μέρει εντός της προθεσμίας ισχύος του, η εγγύηση καταπίπτει για ποσό ίσο προς
- τη διαφορά μεταξύ του 95 % της ποσότητας που αναφέρεται στο πιστοποιητικό και της ποσότητας που πράγματι έχει εισαχθεί,
συν
- 15 % του ποσού της εναπομένουσας εγγύησης που προκύπτει μετά την αφαίρεση που πραγματοποιείται σύμφωνα με τους όρους της προηγούμενης περίπτωσης, ως κατ' αποκοπήν μείωση,
συν
- 3 % για κάθε ημέρα υπέρβασης της εν λόγω προθεσμίας υποβολής της απόδειξης, του ποσού της εναπομένουσας εγγύησης που προκύπτει από την αφαίρεση που πραγματοποιείται σύμφωνα με τους όρους που καθορίζονται στις δύο προηγούμενες περιπτώσεις."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Οι διατάξεις του άρθρου 33 παράγραφος 5 πρώτο εδάφιο του κανονισμού (ΕΟΚ) αριθ. 3719/88 εφαρμόζονται από την 1η Ιανουαρίου 1993.
Οι διατάξεις του άρθρου 33 παράγραφος 5 δεύτερο εδάφιο του κανονισμού (ΕΟΚ) αριθ. 3719/88 εφαρμόζονται επίσης στους φακέλους που είναι ακόμα ανοιχτοί κατά τη στιγμή που αρχίζει να ισχύει ο παρών κανονισμός. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουλίου 1992.

Labels: 3
6